निफ्टी भी 83 अंक चढ़ा, सेंसेक्स के 30 शेयरों में से 19 में तेजी रही
BSE NSE Sensex Today, Stock Market Latest Updates;  भारतीय शेयर बाजार में हफ्ते के चौथे कारोबारी दिन यानी गुरुवार (20 अप्रैल) को तेजी देखने को मिल रही है। सेंसेक्स 12 अंकों की तेजी के साथ 59,580 के पार कारोबार
भारतीय शेयर बाजार में आज यानी आज मंगलवार (11 जुलाई) को तेजी देखने को मिली। सेंसेक्स 273 अंक चढ़कर 65,617 के स्तर पर बंद हुआ। वहीं निफ्टी में भी 83 अंकों की तेजी रही, ये 19,439 के स्तर पर बंद हुआ। सेंसेक्स के 30 शेयरों में से 19 में तेजी और 11 में गिरावट रही।
निफ्टी-50 के 33 शेयरों में तेजी रही
आयशर मोटर्स, सन फार्मा, टाटा कंज्यूमर, अपोलो हॉस्पिटल, मारुती, टाटा मोटर्स, ITC समेत निफ्टी-50 के 33 शेयरों में तेजी रही। UPL, बजाज फाइनेंस, एक्सिस बैंक, JSW स्टील, HCL टेक, हिंडाल्को, हीरो मोटोकॉर्प समेत निफ्टी के 15 शेयरों में गिरावट देखने को मिली। वहीं 2 शेयरों में कोई बदलाव नहीं हुआ।
ऑटो सेक्टर में सबसे ज्यादा 1.39% की तेजी रही
NSE के 11 सेक्टोरल इंडेक्स में से 6 में तेजी और 5 में गिरावट देखने को मिली। ऑटो सेक्टर में सबसे ज्यादा 1.39% की तेजी रही। FMCG और फार्मा सेक्टर में भी 1% से ज्यादा की तेजी देखने को मिली। IT, मीडिया और प्राइवेट बैंक सेक्टर में भी तेजी रही। वहीं बैंक, फाइनेंशियल सर्विसेज, मेटल, PSU बैंक और रियल्टी सेक्टर में गिरावट देखने को मिली।
सोमवार ​​​​​​को ​शेयर बाजार में रही थी तेजी
इससे पहले कल यानी सोमवार (10 जुलाई) को शेयर बाजार में तेजी देखने को मिली थी। सेंसेक्स 63 अंक चढ़कर 65,344 के स्तर पर बंद हुआ था। वहीं निफ्टी में भी 24 अंकों की तेजी रही। ये 19,355 के स्तर पर बंद हुआ था। सेंसेक्स के 30 शेयरों में से 20 में गिरावट और 10 में तेजी देखने को मिली थी।
